**DAIM NTAWV PIAV TXOG KEV THEM NUJ NQI**

**tXOJ CAI SAU NYIAJ:**

Yog hais tias koj tshuav nqi kuaj mob tsis tau them, thov hu rau LCHC mus teem npaj them nqi. Peb yuav koom tes nrog koj, pab teem ib qhov kev pab them nqi kom pheej yig rau koj.

Koj yuav tsum tau them koj cov nqi li tau teem tseg thiab tsis pub them lig koj thiaj yuav siv tau kev pab ntxiv mus nyob rau hauv LCHC. Yog hais tias koj tsis teem thiab los yog tsis them li tau teem tseg, koj yuav raug kev txwv tsis pub siv los yog txais cov kev pab cuam no txog thaum koj them koj cov nqi tag nrho.

Yog xav them koj cov nqi kuaj mob los yog muaj lus nug txog ntawm koj cov nqi kuaj mob:

* Mus rau pem LCHC lub chaw ua hauj lwm
* Xa daim nqi thiab nyiaj them nqi kuaj mob rau qhov chaw nyob P.O. Box 959, Sheboygan, WI 53082

**Kev PAB NTAWM TUS NQI LUV**

Yuav kom txiav txim seb koj puas tsim nyog txais tau tus nqi luv kho mob, koj yuav tsum ua kom tiav daim ntawv soj ntsuam txog ntawm tsev neeg thiab nyiaj tau thiab muab cov ntawv pov thawj ntawm cov nyiaj txais tau rau LCHC. Tus nqi luv tsuas yog siv tau rau lub hli ntawm hnub koj ua tiav daim ntawv soj ntsuam xwb. Koj yuav tsum muab kom tau cov ntaub ntawv pov thawj no tsis pub dhau 2 lub lim piam ntawm thawj zaug koj tuaj ntsib peb, yog muab tsis tau, koj yuav raug them tag nrho cov nqi kho mob.

Raws li daim ntawv soj ntsuam koj tau sau thiab cov nyiaj koj tau qhia rau peb, yog peb pom zoo koj txais tus nqi luv, koj tus nqi co-pay them yuav yog li ntawm $25 - $70. Txhua lub sij hawm koj tuaj kho mob, koj yuav tsum them tus nqi no ua ntej koj ntsib tus kws kho mob. Lwm yam kev xaiv ua, xws li kuaj ntshav, phais thiab rho hniav, ua hniav cuav, looj hniav, thiab txuas hniav, yuav ho tseem tau tus nqi luv lawm ntau heev thiab. Yog xav paub ntxiv, thov nug rau pem lub rooj ua hawj lwm pem hauv ntej.

LCHC koom tes nrog St. Nicholas thiab Holy Family Memorial muab kev pab cuam kho mob. Cov kev pab cuam los ntawm ob lub tsev kho mob no kuj muaj tus nqi luv pab rau koj raws li koj tsev neeg cov nyiaj tau thiab. Cov neeg tuaj kuaj mob uas tsis muaj iv-suas-las thiab tau nyiaj hli txhaj qhov peb pom zoo txais siv tus nqi luv yuav raug them tus nqi tag nrho mus rau lub tsev kho mob. Yog koj muaj iv-suas-las, lub tsev kho mob mam li xa daim nqi kuaj mob rau lawv pab them, tab sis koj yuav tsum tau them tus co-pay. Ua ntej koj mus kuaj mob rau pem ob lub tsev kuaj mob no, thov hu mus nug xyuas seb koj lub iv-suas-las puas koom tes them nqi nrog ob lub tsev kuaj mob no. Yog hais tias koj lub iv-suas-las tsis koom tes nrog ob lub tsev kuaj mob no, koj muaj cai thov kom peb xa koj mus kuaj rau lwm qhov chaw.